اسلام آباد (اے پی پی) وزیراعظم نا خصوصی کمکار جان جوڑی ڈاکٹر ظفرمرزا پارینے کہ کورونا دین انا ننا زرگزران آ خراب ءُ زہم اس تمانے، پولیو مہم آتا مفننگ نا سوب آن چناتے پولیو وائرس نا گڑتی مون تروک ءِ، ننے داسہ ساڑی آ وخت اٹی کورونا تون زند ءِ تیر کننگ نا گرج ءِ، ای غٹ لمہ و باوہ غاتیان خواست کیوہ کہ او تینا چناتے مچ آ وئی نا معذوری آن بچفنگ کن پولیو نا پڑی ضرور کنفر۔ چناتا گچین جان جوڑی ءِ اولیت ایتنہ۔ پنچ شنبے نادے آ وزارت نا کنڈآن جاری بیان اٹی او پارے کہ دُوارہ پولیو مہم نا بنانا ڈٹ بندی صوبہ غاتون تین پہ تینی سلابت اٹ ترتیب تننگا و جون انا تُواٹی باقاعدہ پولیو نا ٹیکنیکل ایڈوائزری پڑک آن منظوری ءِ ہلنگا۔ ڈٹ بندی نا رداٹ اگست و ستمبر اٹی خاص انگا علاقہ غاتیٹی و 2020 ٹی مسہ قومی مہم چلیفنگ نا حکمت عملی اس جوڑ کننگانے۔
